|  |  |  |
| --- | --- | --- |
| Logo.bmp | ` | D:\office\2018\2018 new letter head parts\title blk.jpg |

**ރިޔާސީ އިންތިޚާބު 2018**

**ކެންޑިޑޭޓުންނާއި، ކެންޑިޑޭޓުންގެ މަންދޫބުންނާއި، އޮބްޒާވަރުންނާއި، މޮނިޓަރުންގެ ސުލޫކީ މިންގަނޑު**

1. ޤާނޫނުނަންބަރު 2008/11 (އިންތިޚާބުތަކާބެހޭއާންމުޤާނޫނު) ގެ 44 ވަނަމާއްދާގައި، ވޯޓުނަގާ ދުވަހު ކުރުން މަނާކަމަށް ބުނެފައިވާ އެއްވެސް ކަމެއް ނުކުރުން.
2. ވޯޓުލާ މަރުކަޒުގެ ތެރޭގައި ހަރަކާތްތެރި ވާއިރު އިލެކްޝަންސް ކޮމިޝަނުން ދޫކޮށްފައިވާ ފާސް ފެންނަ ގޮތަށް ބެހެއްޓުން.
3. ވޯޓު ނެގުމުގެ އިންތިޒާމާ ބެހޭގޮތުން ކަމެއް ސާފުކުރަން ބޭނުންވެއްޖެ ހިނދެއްގައި އެރަށަކަށް ނުވަތަ އެސަރަހައްދަކަށް ނުވަތަ އެތަނަކަށް އިލެކްޝަންސް ކޮމިޝަނުން އައްޔަން ކޮށްފައިވާ އެންމެ އިސްވެރިޔަކާ ވާހަކަ ދައްކައިގެން އެކަމެއް ސާފުކުރުން.
4. ވޯޓުލާ ސަރަހައްދެއްގައި ވޯޓު ދޭން އަންނަ މީހުންނަށް ދަތިވާނޭ ފަދަ އެއްވެސް ކަމެއް ނުކުރުން.
5. އެރަށަކަށް ނުވަތަ އެސަރަހައްދަކަށް ވޯޓުނެގުމުގެ ކަންތައްތައް ބަލަހައްޓަން ފޮނުވާފައިވާ މީހުންގެ މަސައްކަތަށް، ނުވަތަ ވޯޓު ގުނުމުގައި ހަރަކާތްތެރިވާ އެއްވެސް މީހެއްގެ މަސައްކަތަށް ދަތިވާކަހަލަ އެއްވެސް ކަމެއް ނުކުރުން.
6. އޮބްޒާވަރުންނާއި، މޮނިޓަރުންނާއި، ކެންޑިޑޭޓުންގެ މަންދޫބުން، ވޯޓިންގ ބޫތުގެ ތެރެއަށް ވަނުމަށާއި، ވޯޓު ކަރުދާހުގައި ފާހަގަ ޖަހާތަން ބެލުމަށް މަސައްކަތް ނުކުރުން.
7. އިންތިޚާބު މޮނިޓަރު ކުރުމަށް ހުއްދަ ދޫކޮށްފައިވާ ފަރާތްތަކުން ވޯޓުލާ ސަރަހައްދުގައި އޮފިޝަލުންގެ މަސައްކަތަށް ދަތިނުވާ ގޮތަށް އަމަލުތައް ބެހެއްޓުން.
8. ކެންޑިޑޭޓަކަށް ތާއީދު ހޯދުމަށް ނުވަތަ ތާއީދު ކުޑަކުރުމަށް ނުވަތަ ކެންޑިޑޭޓެއްގެ އިންތިޚާބީ ހައްގަކަށް އުނިކަމެއް އަންނަ އެއްވެސް ކަމެއް ނުކުރުން.
9. ވޯޓުލާ ސަރަހައްދުގައި، ވޯޓުލާން އަންނަ މީހުންނާއި ވޯޓުލާ މަރުކަޒުގައި މަސައްކަތް ކުރާ މީހުންނާ އިންޓަވިޔު ނުކުރުން.
10. ވޯޓު ނެގުމުގެ މަސައްކަތުގައި ބޭނުންކުރާ ލިޔެކިޔުމުގައި އަދި ވޯޓު ކަރުދާހުގައި އަތްލާ ނުހެދުން.
11. ކެންޑިޑޭޓަކަށް ތާއީދު އޮތްކަން ނުވަތަ ތާއީދު ނުކުރާކަން ހާމަވާފަދަ އެއްޗެއް ލައިގެން ނުވަތަ ހިފައިގެން ނޫޅުން.
12. އިންތިޚާބުގައި ހަރަކާތްތެރިވާ އޮފިޝަލުންގެ މައްޗަށް ނުފޫޒު ފޯރުވުމަށް މަސައްކަތް ނުކުރުން.
13. އިންތިޚާބުގެ ވަކި ކަމެއް ވަކި ގޮތަކަށް ގެންދިޔުމަށް އެއްވެސް ފަރާތަކަށް އިރުޝާދު ނުދިނުން.
14. ވޯޓުލާ މަރުކަޒުގައި ހަރަކާތްތެރިވާއިރު ކާކުކަން އަންގައިދޭ ރަސްމީ ލިޔުމެއް ދެއްކުމަށް އިލެކްޝަންސް ކޮމިޝަނުން ކަނޑައާޅާފައިވާ އޮފިޝަލަކު އެދިއްޖެނަމަ އެފަދަލިޔުމެއް ދެއްކުން.
15. ވޯޓުލާ މަރުކަޒުގައި ހަރަކާތްތެރިވާ އޮފިޝަލުންނާއި ސަލާމަތީ ކަންކަން ބަލަހައްޓާ ފަރާތްތަކުގެ މަސައްކަތަށް ހުރަސް އެޅޭފަދަ އަމަލެއް ނުކުރުން.
16. މުވާސަލާތީ ގޮތުން ބޭނުންކުރެވޭ އެއްވެސް އެއްޗެއް ވޯޓުލާ ސަރަހައްދުގައި ބޭނުން ނުކުރުން.
17. އޮބްޒާވަރުންނާއި، ކެންޑިޑޭޓުންގެމަންދޫބުން އެއްވެސް ހާލެއްގައި ފޮޓޯނަގައި ،މަންޒަރާއި އަޑު ރެކޯޑްނުކުރުން. (މޮނިޓަރު ކުރުމަށް ހުއްދަ ދީފައިވާ ފަރާތްތަކަށް މިކަން ހުއްދަވާނެއެވެ.)
18. އިންތިޚާބު މޮނިޓަރު ކުރުމަށް ހުއްދަ ދޫކޮށްފައިވާ ފަރާތްތަކުން ވޯޓުލާ ސަރަހައްދުގައި ފޮޓޯ ނަގާއިރު ނުވަތަ މަންޒަރާއި އަޑު ރެކޯޑުކޮށް ބްރޯޑްކާސްޓް ކުރާއިރު، ވޯޓުލާ ބޫތާ ދިހަ ފޫޓަށްވުރެ ކައިރި ނުވުން.
19. ވޯޓުލާ މަރުކަޒުގައި އިންތިޚާބުގެ ކަންކަން ހިނގާދިޔަ ގޮތުގެ މައްޗަށް ބިނާކޮށް އޮފިޝަލުން ތައްޔާރުކުރާ ރިޕޯޓު ފުރިހަމަ ކުރުމުގައި އެއްބާރުލުން ދިނުން.

|  |
| --- |
| **ބަޔާންވެދިޔަ ސުލޫކީ މިންގަނޑާ ހިލާފުވާ ފަރާތެއްގެ ފާސް ބާތިލުކޮށް އެފަރާތަކަށް އެސަރަހައްދުން ނުކުތުމަށް އެންގުމުގެ އިޚްތިޔާރު ވޯޓުލާ މަރުކަޒުގެ އިސްވެރިޔާއަށް ލިބިގެންވެއެވެ.** |